**Līgums Nr.RPP-23- -lī**

**(Par deratizācijas, dezinsekcijas un dezinfekcijas pakalpojumiem)**

Rīgā, 2023. gada \_\_\_.\_\_\_\_\_\_\_\_\_\_

**Rīgas pašvaldības policija** (turpmāk – **Pasūtītājs**), tās priekšnieka **Jura Lūkass** personā, kurš rīkojas saskaņā ar Rīgas domes 2011. gada 1. marta saistošo noteikumu Nr. 114 “Rīgas pilsētas pašvaldības nolikums” 110. punktu un Rīgas domes 2020. gada 6. augusta nolikuma Nr. 39 “Rīgas pašvaldības policijas nolikums” 12. punktu no vienas puses, un

**SIA “Slazds C”**, [...] no otras puses, abas līguma slēdzējas puses kopā un katra atsevišķi sauktas – **Puses**, [...] noslēdz šādu līgumu (turpmāk – **Līgums**):

**1. Līguma priekšmets**

* 1. Pasūtītājs uzdod, bet Izpildītājs apņemas:
     1. veikt telpu deratizāciju un/vai dezinsekciju – grauzēju (peles, žurkas), lidojošo un rāpojošo insektu (blusas, utis, prusaki, skudras u.c.) iznīcināšanu ar ķīmisko un neķīmisko metožu palīdzību, atbilstoši Līguma nosacījumiem šādos Pasūtītāja objektos Rīgā:
  + Lomonosova ielā 12A (1095,40 m2),
  + Spilves ielā 25A (904,20 m2),
  + Daugavpils ielā 9 (658,80 m2),
  + Viestura prospektā 17/1 (2037,00 m2),
  + Z. Mauriņas ielā 1 (1324,90 m2),
  + Eduarda Smiļģa ielā 48 (1265,50 m2),
  + Vizlas ielā 1 (298,51 m2),
  + Hanzas ielā 7 (1252,00 m2),
  + Selgas ielā 23 (399,70 m2),
  + Pāvu ielā 16 (379,40 m2);
    1. pēc Pasūtītāja pieteikuma veikt Pasūtītāja rīcībā esošā autotransporta izolatoru nodalījumu dezinfekciju – baktēriju, vīrusu u.c. iznīcināšana ar ķīmisko un/vai neķīmisko metožu palīdzību, atbilstoši Līguma noteikumiem.
  1. Turpmāk Līguma 1.1.1. un 1.1.2. apakšpunktā norādītie pakalpojumi kopā un atsevišķi saukti **- Pakalpojums**.

**2. Līguma summa un norēķinu kārtība**

* 1. Pasūtītājs vienu reizi mēnesī samaksā Izpildītājam samaksu par Līguma 1.1.1. apakšpunktā norādīto telpu deratizāciju **EUR 80,00 (astoņdesmit *euro*, 00 centi)** un dezinsekciju **EUR 35,00 (trīsdesmit pieci *euro*, 00 centi)** bez pievienotās vērtības nodokļa (turpmāk – **PVN**).
  2. Maksa par Līguma 1.1.2. apakšpunktā norādīto Pakalpojumu vienam Pasūtītāja autotransporta izolatoram – **EUR 10,00 (desmit *euro*, 00 centi)** bez PVN.
  3. Līguma summa bez PVN ir EUR 2 314,05 (divi tūkstoši trīs simti četrpadsmit *euro*, 05 centi), PVN 21% Līguma summai ir EUR 485,95 (četri simti astoņdesmit pieci *euro*, 95 centi). **Kopējā Līguma summa ar PVN 21% ir EUR 2 800,00 (divi tūkstoši astoņi simti *euro*, 00 centi)**.
  4. Samaksa par izpildīto Pakalpojumu tiek veikta, pamatojoties uz abu Pušu parakstītu Pakalpojuma pieņemšanas-nodošanas aktu un Izpildītāja iesniegto rēķinu Pasūtītājam.
  5. Izpildītājs rēķina ar tam klāt pievienotu pavaddokumentu iesniegšanai izmanto Rīgas valstspilsētas pašvaldības portālu www.eriga.lv (turpmāk – **elektroniskais** **rēķins**).
  6. Pasūtītājs veic apmaksu par Pakalpojumu 14 (četrpadsmit) dienu laikā no dienas, kad Izpildītājs iesniedz Pasūtītājam elektronisku rēķinu Rīgas valstspilsētas pašvaldības portāla www.eriga.lv sadaļā “Rēķinu iesniegšana”, atbilstoši norādītajai informācijai par elektroniskā rēķina formātu, ar nosacījumu, ka Izpildītājs elektronisko rēķinu ir iesniedzis pareizi, atbilstoši Līguma nosacījumiem, un Pasūtītājs to ir pieņēmis apmaksai.
  7. Izpildītājs rēķinā norāda:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**Reģistrācijas numurs: 90011524360;**

**PVN reģistrācijas Nr.: LV90011524360;**

**Banka: Luminor Bank AS Latvijas filiāle**

**SWIFT kods: RIKOLV2X;**

**Konts: LV41RIKO0021800014010;**

**RD iestāde: Rīgas pašvaldības policija;**

**RD iestādes adrese: Lomonosova iela 12A, Rīga, LV-1019;**

**RD iestādes kods: 219**.

* 1. Elektroniskos rēķinus apmaksai Izpildītājs iesniedz Pasūtītājam, izvēloties vienu no šādiem rēķina piegādes kanāliem:
     1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);
     2. augšupielādē rēķinu failus portālā www.eriga.lv, atbilstoši portāla www.eriga.lv sadaļā “Rēķinu iesniegšana” norādītajai informācijai par failu augšupielādi XML formātā;
     3. izmanto manuālu rēķina informācijas ievades Web formu portāla www.eriga.lv sadaļā “Rēķinu iesniegšana”.
  2. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
  3. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
  4. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu elektronisko rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
  5. Izpildītājs ir tiesīgs neapmaksāt elektronisko rēķinu, ja Pakalpojuma pieņemšanas laikā tiek konstatēti trūkumi. Elektroniskais rēķins tiek apmaksāts tad, kad Izpildītājs ir novērsis konstatētos trūkumus.

**3. Pakalpojuma izpildes kārtība, vieta un garantijas**

* 1. Izpildītājs 1 (vienu) reizi mēnesī, ar Pasūtītāju saskaņotā dienā un laikā, veic Līguma 1.1.1. apakšpunktā norādīto telpu apsekošanu, kā arī deratizāciju un/vai dezinsekciju, par ko izdara ierakstu objekta deratizācijas kartē, kas glabājās pie Pasūtītāja. Pakalpojuma veikšanas diena un laiks tiek saskaņots telefoniski vai ar e-pasta starpniecību.
  2. Izpildītājs autotransporta izolatoru nodalījumu dezinfekciju veic 3 (trīs) darba dienu laikā pēc Pasūtītāja telefoniska pieteikuma vai pieteikuma ar e-pasta starpniecību.
  3. Pakalpojuma samaksā ir iekļautas visas izmaksas, kas Izpildītājam var rasties, izpildot Līguma 1.1.1. un 1.1.2. apakšpunktā noteiktos Pakalpojumus, neatkarīgi no to apjoma.
  4. Izpildītāja pienākums ir nodrošināt, ka visus darbus, kas saistīti ar Pakalpojuma izpildi, veiks atbilstoši Latvijas Republikas normatīvo aktu prasībām apmācīts darbinieks.
  5. Puses Pakalpojuma veikšanas laikā nodrošina vides tīrību, apkārtējo personu veselībai nekaitīgus un drošus apstākļus.
  6. Pasūtītājs nodrošina Izpildītājam iekļūšanu Līguma 1.1.1. apakšpunktā norādītajās telpās.
  7. Līguma ietvaros sniedzamie Pakalpojumi tiek pieņemti pēc to kvalitātes pārbaudes par ko tiek sastādīts Pakalpojuma pieņemšanas-nodošanas akts, ko no Izpildītāja puses paraksta Līguma 9. sadaļā norādītā par Līguma izpildi atbildīgā persona, un no Pasūtītāja puses Pasūtītāja Saimniecības nodaļas galvenais saimniecības pārzinis vai speciālists saimniecības jautājumos, vai Pasūtītāja teritoriālo pārvalžu vecākie saimniecības pārziņi.
  8. Izpildītājs pēc deratizācijas un/vai dezinsekcijas pasākumu veikšanas, gadījumā ja tiek izmantoti biocīdi, informē Pasūtītāju par piesardzības pasākumiem, kas jāievēro Pasūtītāja darbiniekiem.

**4. Pušu atbildība**

* 1. Puses ir atbildīgas par savas darbības vai bezdarbības rezultātā otrai Pusei nodarītajiem zaudējumiem un atlīdzina tos pilnā apmērā.
  2. Izpildītājs ir atbildīgs par Līguma 3.1. un 3.2. punktā minēto saistību izpildi un to neievērošanas gadījumā Pasūtītājs ir tiesīgs prasīt no Izpildītāja līgumsodu 1% (viena procenta) apmērā no Līguma kopējās summas par katru kavējuma dienu, bet kopsummā ne vairāk par 10% (desmit procentiem) no Līguma kopējās summas.
  3. Izpildītājs ir atbildīgs par Līguma 5.3.1. un 5.3.2. apakšpunktā minēto saistību izpildi un to neievērošanas gadījumā Pasūtītājs ir tiesīgs prasīt no Izpildītāja līgumsodu 1% (viena procenta) apmērā no Līguma kopējās summas par katru kavējuma dienu, bet kopsummā ne vairāk par 10% (desmit procentiem) no Līguma kopējās summas.
  4. Izpildītājs atbild par darba izpildi atbilstoši Latvijas Republikas normatīvajiem aktiem.
  5. Pasūtītājs ir atbildīgs par norēķina termiņa ievērošanu un kavējuma gadījumā Izpildītājs ir tiesīgs prasīt no Pasūtītāja līgumsodu 1% (viena procenta) apmērā no kavētās norēķina summas par katru kavējuma dienu, bet kopsummā ne vairāk par 10% (desmit procentiem) no neapmaksātā rēķina summas.
  6. Līgumsodu samaksa neatbrīvo Puses no savu pienākumu izpildes.
  7. Puses ir atbildīgas par citu līgumsaistību izpildi, zaudējumu nodarīšanu otrai Pusei un/vai trešajām personām un atlīdzina tos Latvijas Republikas normatīvos aktos paredzētajā kārtībā pilnā apmērā.
  8. Puses nav atbildīgas par saistību neizpildi vai daļēju neizpildi, kā arī vienpersonisku atkāpšanos no Līguma nosacījumiem, ja tā radusies iepriekš neparedzētu, nepārvaramas varas apstākļu dēļ, veicot pienācīgus piesardzības pasākumus, kā arī citu apstākļu dēļ, kas nav tieši atkarīgi no Pusēm un kurus Puses nevarēja ne paredzēt, ne novērst saprātīgiem līdzekļiem.
  9. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

**5. Līguma darbības termiņš un tā izbeigšana**

* 1. Līgums stājas spēkā **05.09.2023.** un darbojas 1 (vienu) gadu vai līdz brīdim, kad tiek sasniegta Līguma 2.3. punktā noteiktā Līguma summa.
  2. Līgumu var izbeigt pirms termiņa ar Pušu rakstisku vienošanos jebkurā laikā vai vienpusējā kārtā brīdinot otru Pusi vismaz 1 (vienu) mēnesi pirms Līguma izbeigšanas paredzētā laika.
  3. Pasūtītājs ar rakstisku paziņojumu ir tiesīgs Līgumu izbeigt nekavējoties šādos gadījumos:
     1. ja Pasūtītāju neapmierina Izpildītāja sniegtā Pakalpojuma kvalitāte, jo tā neatbilst Latvijas Republikas normatīvajos aktos noteiktajām prasībām un Līguma noteikumiem;
     2. ja Izpildītājs nepamatoti vēlas paaugstināt Pakalpojuma cenu;
     3. ja Izpildītājs pasludināts par maksātnespējīgu;
     4. ja kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus, kā rezultātā tiek apturēta Izpildītāja darbība.
  4. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
  5. Pasūtītājam ir tiesības vienpusēji atkāpties no līguma izpildes, ja līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

**6. Strīdu izskatīšanas kārtība**

* 1. Visas domstarpības un strīdus, kas skar Līgumu, Puses izskata pārrunu ceļā.
  2. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar pastāvošajiem Latvijas Republikas normatīvajiem aktiem.
  3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.

**8. Citi līguma noteikumi**

* 1. Jebkuri Līguma grozījumi noformējami rakstveidā un, pēc abu Pušu parakstīšanas, pievienojami Līgumam kā neatņemama tā sastāvdaļa.
  2. Jautājumi, kas nav atspoguļoti Līgumā, tiek izskatīti, atbilstoši Latvijas Republikas normatīvajiem aktiem.
  3. Puses apņemas nekavējoties informēt viena otru par savu rekvizītu maiņu.
  4. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.
  5. Līgums ir sastādīts uz 5 (piecām) lapām ar pielikumu “Tehniskā specifikācija-Finanšu piedāvājums” uz 1 (vienas) lapas, divos eksemplāros, pašrocīgi parakstīti, katrai pusei pa vienam eksemplāram. Abiem Līguma eksemplāriem ir vienāds juridiskais spēks.

**9. Pušu rekvizīti un paraksti**

|  |  |  |  |  |  |
| --- | --- | --- | --- | --- | --- |
| **Pasūtītājs:** | |  | **Izpildītājs:** | | |
| **Rīgas pašvaldības policija** | |  | **SIA “Slazds C”** | |
|  | |  |  | |
|  |  | | |